
                                                          ODLUKA 

O ODREĐIVANJU  LOKACIJE ZA ODLAGANJE  INERTNOG  OTPADA
      („Službeni list Opštine Bački Petrovac“, br. 9/2010, 4/2011, 3/2015 i 1/2017)
                                                                   Član 1
               Ovom Odlukom određuju se lokacije za odlaganje inertnog otpada na teritoriji opštine Bački Petrovac:

 1.) Za naseljeno mesto Bački Petrovac se određuje  kat.parc. br.  2205/2 u KO Bački Petrovac za odlaganje inertnog otpada

 2.)Za naseljeno mesto Kulpin  se određuje  kat.parc. br.2256 u KO Kulpin za odlaganje inertnog otpada

 3.) Za naseljeno mesto Maglić  se određuje  kat.parc. br 1070/12 u KO Maglić za odlaganje inertnog otpada.

 4.)  Za naseljeno mesto Gložan  se određuje  kat.parc. br.1  u KO Gložan za odlaganje inertnog otpada.
 Na deponije inertnog otpada navedene u članu 1. ove Odluke zabranjeno je odlaganje biološki razgradljivog otpada, komunalnog otpada, ambalaže, reciklabilnih materijala i materijala za izolaciju (stiropor, pur pena i sl. materijali).

                                                                    Član 2
            Pod inertnim otpadom  se smatra otpad koji nije podložan fizičkim,hemijskim ili bioloških promenama,nije biološki  ragradljiv i koji ne utiče na zagađenje životne sredine i zdravlje ljudi(zemlja,pesak,šljunak,čerpić,cigle,beton,armirani-beton,građevinski keramički proizvodi,malter,crep).

                                                                    Član 3
              Inertni otpad se transportuje u zatvorenom vozilu,kontejneru ili na drugi odgovarajući način kako bi se sprečilo  rasipanje ili ispadanje otpada prilikom transporta,utovara ili istovara i kako bi se sprečilo  zagađenje vazduha,vode,zemljišta i životne sredine.

                                                                    Član 4
                U slučaju rasipanja ili ispadanja inernog otpada prilikom transporta lice koje transportuje inertni otpad je odgovorno za njegovo uklanjanje i čišćenje površine koja se zaspe.
               Komunalna preduzeća mogu  koristiti ovaj inertni otpad u cilju saniranja i zatrpavanja postojećih deponija u naseljenim mestima u opštini Bački Petrovac.
                                 NADZOR  NAD IZVRŠENJEM ODLUKE

                                                                    Član 5
                 Nadzor nad sprovođenjem odredbi ove Odluke vršiće Opštinska uprava Opštine Bački Petrovac preko inspekcije za zaštitu životne sredine.
                                              KAZNENE  ODREDBE


             Član 6
                  Novčanom kaznom u fiksnom iznosu od 60.000,00 dinara kazniće se pravno lice koje transportuje inertni otpad ako isti odloži suprotno članu 1.Odluke.

                 Za prekršaj iz stava 1. ovog člana kazniće se odgovorno lice u pravnom licu novčanom kaznom u fiksnom iznosu od 10.000,00 dinara.

                 Novčanom kaznom u fiksnom iznosu od 30.000,00 dinara kazniće se preduzetnik koji transportuje inertni otpad ako isti odloži suprotno članu1.Odluke.

                 Novčanom kaznom u fiksnom iznosu od 10.000,00 dinara kazniće se fizičko lice koje transportuje inertni otpad ako isti odloži suprotno članu 1.Odluke.

                                     Lice protiv koga je izdat prekršajni nalog ako prihvati odgovornost i u roku od osam dana od dana prijema prekršajnog naloga plati polovinu izrečene novčane kazne oslobađa se plaćanja druge polovine izrečene novčane kazne.

                                                                  Član  7
                Novčanom kaznom u fiksnom iznosu od 60.000,00 dinara kazniće se pravno lice koje transportuje inertni otpad ako ne postupi u skladu sa članom 4.Odluke.

                Za prekršaj iz stava  1. ovog člana kazniće se odgovorno lice u pravnom licu novčanom kaznom u fiksnom iznosu od 10.000,00 dinara.
                Novčanom kaznom u fiksnom iznosu od 30.000,00 dinara kazniće se preduzetnik koji transportuje inertni otpad ako ne postupi u skladu sa članom 4.Odluke.

                Novčanom kaznom u fiksnom iznosu od 10.000,00 dinara kazniće se fizičko lice koje transportuje inertni otpad ako ne postupi u skladu sa članom 4.Odluke.
                                  Lice protiv koga je izdat prekršajni nalog ako prihvati odgovornost i u roku od osam dana od dana prijema prekršajnog naloga plati polovinu izrečene novčane kazne oslobađa se plaćanja druge polovine izrečene novčane kazne.

Član 8
                Novčanom kaznom u fiksnom iznosu od 60.000,00 dinara kazniće se pravno lice koje otpad naveden u članu 2. stav 2. ove Odluke odloži na deponije navedene u članu 1.ove Odluke.

Za prekršaj iz stava 1. ovog člana kazniće se odgovorno lice u pravnom licu novčanom kaznom u fiksnom iznosu od 10.000,00 dinara. 

Za prekršaj iz stava 1. ovog člana kazniće se preduzetnik novčanom kaznom u fiksnom iznosu od 30.000,00 dinara.

Za prekršaj iz stava 1. ovog člana kazniće se fizičko lice novčanom kaznom u fiksnom iznosu od 10.000,00 dinara.
                                Lice protiv koga je izdat prekršajni nalog ako prihvati odgovornost i u roku od osam dana od dana prijema prekršajnog naloga plati polovinu izrečene novčane kazne oslobađa se plaćanja druge polovine izrečene novčane kazne.

                                                                   Član 9
                   Ova Odluka stupa na snagu osmog dana od dana objavljivanja u „Službenom listu Opštine Bački Petrovac“.

